title: Direktiva Komisije 2010/19/EU od 9. ožujka 2010. o izmjeni, radi prilagodbe tehničkom napretku, Direktive Vijeća 91/226/EEZ i Direktive 2007/46/EZ Europskog parlamenta i Vijeća u području sustava za zaštitu od prskanja ispod kotača određenih kategorija motornih vozila i njihovih prikolica  Tekst značajan za EGP

text:
               13/Sv. 035

               HR

               Službeni list Europske unije

               263

         32010L0019

               L 072/17

               SLUŽBENI LIST EUROPSKE UNIJE

               09.03.2010.

      DIREKTIVA KOMISIJE 2010/19/EU
   od 9. ožujka 2010.
   o izmjeni, radi prilagodbe tehničkom napretku, Direktive Vijeća 91/226/EEZ i Direktive 2007/46/EZ Europskog parlamenta i Vijeća u području sustava za zaštitu od prskanja ispod kotača određenih kategorija motornih vozila i njihovih prikolica
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2007/46/EZ Europskog parlamenta i Vijeća od 5. rujna 2007. o uspostavi okvira za homologaciju motornih vozila i njihovih prikolica te sustava, sastavnih dijelova i zasebnih tehničkih jedinica namijenjenih za takva vozila (Okvirna direktiva) (1), a posebno njezin članak 39. stavak 2.,
   budući da:

               (1)

               Direktiva Vijeća 91/226/EEZ od 27. ožujka 1991. o usklađivanju zakonodavstava država članica koje se odnosi na zaštitu od prskanja ispod kotača određenih kategorija motornih vozila i njihovih prikolica (2) je jedna od zasebnih direktiva u okviru postupka EZ homologacije, koji je uveden Direktivom 2007/46/EZ. Zato se odredbe Direktive 2007/46/EZ, koje se odnose na sustave, sastavne dijelove i zasebne tehničke jedinice za vozila, primjenjuju na Direktivu 91/226/EEZ.

               (2)

               S obzirom na obveznu primjenu postupka EZ homologacije za sve kategorije vozila obuhvaćene Direktivom 2007/46/EZ, potrebno je propisati usklađene zahtjeve s obzirom na sustave za zaštitu od prskanja ispod kotača za sve kategorije vozila iz Direktive 91/226/EEZ. Također, potrebno je pojasniti da ovi zahtjevi nisu obvezni za izvancestovna terenska vozila. Konačno, s obzirom na stečeno iskustvo, potrebno je Direktivu 91/226/EEZ, a posljedično i Prilog IV. Direktivi 2007/46/EZ prilagoditi tehničkom napretku.

               (3)

               Direktive 91/226/EEZ i 2007/46/EZ treba stoga na odgovarajući način izmijeniti.

               (4)

               Mjere predviđene ovom Direktivom su u skladu s mišljenjem Tehničkog odbora za motorna vozila,

         DONIJELA JE OVU DIREKTIVU:
   Članak 1.
   Direktiva 91/226/EEZ mijenja se kako slijedi:

               1.

               popis priloga i prilozi I., II. i III. izmjenjuju se u skladu s Prilogom I. ovoj Direktivi;

               2.

               nebrojčani Prilog nazvan „Slike” zamjenjuje se tekstom iz Priloga II. ovoj Direktivi.

         Članak 2.
   Točka 43. Priloga IV. i Prilog XI., dodaci 2. i 4. Direktive 2007/46/EZ zamjenjuju se sljedećim:

                  „43

                  Sustavi za zaštitu od prskanja ispod kotača

                  Direktiva 91/226/EEZ

                     L 103, 23.4.1991., str. 5.

                  X

                  X

                  X

                  X

                  X

                  X

                  X”

   Članak 3.
   1.   S učinkom od 9. travnja 2011. države članice ne smiju, zbog razloga koji se odnose na sustave za zaštitu prskanja ispod kotača odbiti dodijeliti EZ homologaciju ni nacionalnu homologaciju vozilu i sastavnom dijelu koji su u skladu sa zahtjevima utvrđenima u Direktivi 91/226/EEZ, kako je izmijenjena ovom Direktivom.
   2.   S učinkom od 9. travnja 2011. države članice, zbog razloga koji se odnose na sustave za zaštitu prskanja ispod kotača, odbijaju dodijeliti EZ homologaciju ili nacionalnu homologaciju vozilu i sastavnom dijelu koji nije u skladu sa zahtjevima utvrđenima u Direktivi 91/226/EEZ, kako je izmijenjena ovom Direktivom.
   3.   U trenutku podnošenja zahtjeva za EZ homologaciju vozila kao cjeline prema Direktivi 2007/46/EZ, tipovi vozila kojima je bila dodijeljena nacionalna homologacija ili EZ homologacija koja uključuje sustave za zaštitu od prskanja ispod kotača ne trebaju zadovoljavati zahtjeve sustava za zaštitu od prskanja ispod kotača određene u Direktivi 91/226/EEZ.
   Članak 4.
   1.   Države članice donose i objavljuju zakone i druge propise potrebne za usklađivanje s ovom Direktivom najkasnije 8. travnja 2011. One Komisiji odmah dostavljaju tekst tih odredaba.
   One te odredbe primjenjuju od 9. travnja 2011.
   Kada države članice donose ove odredbe, one prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 5.
   Ova Direktiva stupa na snagu dvadesetog dana od dana objave u Službenom listu Europske unije.

   Članak 6.
   Ova je Direktiva upućena državama članicama.

      Sastavljeno u Bruxellesu 9. ožujka 2010.

            Za Komisiju

            Predsjednik

         Jośe Manuel BAROSSO

      (1)  SL L 263, 9.10.2007., str. 1.

      (2)  SL L 103, 23.4.1991., str. 5.
   PRILOG I.

               1.

               Popis priloga Direktivi 91/226/EEZ mijenja se kako slijedi:

                           (a)

                           naslov Dodatka 3., Prilogu II. zamjenjuje se sljedećim:

                           (b)

                           naslov Priloga III. zamjenjuje se sljedećim:

                                       „Prilog III.

                                       :

                                       Zahtjevi za EZ homologaciju vozila s obzirom na zaštitu od prskanja ispod kotača

                                                   Dodatak 1.

                                                   :

                                                   Opisni list za EZ homologaciju vozila

                                                   Dodatak 2.

                                                   :

                                                   Obrazac certifikata o EZ homologaciji vozila”;

                           (c)

                           redak „SLIKE: (1. do 9.)” zamjenjuje se sljedećim:

                                       „Prilog V

                                       :

                                       Slike od 1. do 9.”

               2.

               Prilog I Direktivi 91/226/EEZ mijenja se kako slijedi:

                           (a)

                           točke 9., 10. i 11. zamjenjuju se sljedećim:
                           „9.   Podizna osovina

                           ‚Podizna osovina’ je osovina definirana u točki 2.15. Priloga I. Direktivi 97/27/EZ.
                           10.   Neopterećeno vozilo

                           ‚Neopterećeno vozilo’ je vozilo pripremljeno za vožnju, kako je definirano u točki 2.6. Priloga I. Direktivi 2007/46/EZ Europskog parlamenta i Vijeća (1).
                           11.   Gazna površina

                           ‚Gazna površina gume’ je dio gume definiran u točki 2.8. Priloga II. Direktivi 92/23/EEZ.

                           (b)

                           dodaju se točke 13., 14. i 15.:
                           „13.   Tegljač (sa sedlom)

                           ‚Tegljač’ je vučno vozilo definirano u točki 2.1.1.2.2. Priloga I. Direktivi 97/27/EZ.
                           14.   Najveća tehnički dozvoljena masa

                           ‚Najveća tehnički dozvoljena masa’ je najveća masa vozila, koja je definirana u točki 2.6. Priloga I. Direktivi 97/27/EZ.
                           15.   Tip vozila

                           ‚Tip vozila’ predstavlja, s obzirom na zaštitu od prskanja ispod kotača, potpuna, nepotpuna ili dovršena vozila, koje se međusobno ne razlikuju u sljedećim značajkama:

                                       —

                                       tipu (ugrađenoj na vozilo) naprave za zaštitu od prskanja ispod kotača,

                                       —

                                       proizvođačevoj oznaci tipa sustava za zaštitu od prskanja ispod kotača.”

               3.

               Prilog II. Direktivi 91/226/EZ mijenja se kako slijedi:

                           (a)

                           točke od 2 do 3.4.3. zamjenjuju se sljedećim:
                           „2.   Zahtjev za EZ homologaciju sastavnog dijela

                           2.1.   Zahtjev za EZ homologaciju sastavnog dijela prema članku 7. Direktive 2007/46/EEZ za tip naprave za zaštitu od prskanja ispod kotača podnosi proizvođač.
                           2.2.   U Dodatku 3. prikazan je obrazac opisnog dokumenta.
                           2.3.   Tehničkim službama, odgovornim za provođenje homologacijskih ispitivanja, treba dostaviti sljedeće:
                           Četiri uzorka, od kojih su tri namijenjena ispitivanju, a četvrti se čuva u laboratoriju radi naknadnih provjera. Ispitni laboratorij može zahtijevati dodatne uzorke.
                           2.4.   Oznake
                           Na svakom primjerku mora biti jasno i neizbrisivo naveden trgovački naziv ili oznaka, te oznaka tipa. Mora biti ostavljeno dovoljno prostora i za oznaku EZ homologacije.
                           3.   Izdavanje EZ homologacije za sastavni dio

                           3.1.   Ako su bitni zahtjevi ispunjeni, EZ homologacija se izdaje u skladu s člankom 10. Direktive 2007/46/EZ.
                           3.2.   U Dodatku 4. prikazan je obrazac certifikata o EZ homologaciji.
                           3.3.   Svaki tip homologirane naprave za zaštitu od prskanja ispod kotača dobiva broj u skladu s Prilogom VII. Direktivi 2007/46/EZ. Država članica ne smije dodijeliti iste brojeva različitim tipovima naprave za zaštitu od prskanja ispod kotača.
                           3.4.   Svaka naprava za zaštitu od prskanja ispod kotača, koja ja sukladna s napravom homologiranom prema ovoj Direktivi, mora imati oznaku EZ homologacije za sastavni dio, koja mora biti neizbrisiva i jasno čitljiva i nakon ugradnje naprave na vozilo.
                           3.5.   Homologacijskoj oznaci se, u skladu s točkom 1.3. Dodatka Priloga VII. Direktivi 2007/46/EZ, dodaje simbol „A” za apsorpcijskog tipa, ili simbol „S” za naprava koja odvaja vodu od zraka.”;

                           (b)

                           Dodaci od 1. do 4. zamjenjuju se sljedećim:„
                              Dodatak 1.

                                 Ispitivanja na napravama apsorpcijskog tipa za zaštitu od prskanja ispod kotača

                              1.   Princip

                              Cilj ovog ispitivanja je izmjeriti sposobnost naprave da zadrži vodu koja se na nju štrca iz niza mlaznica. Ispitni uređaj treba simulirati uvjete u kojima naprava djeluje kada je ugrađena na vozilo i izložena takvoj količini i brzini vode koju diže gazeći sloj gume s tla.
                              2.   Oprema

                              Opis ispitnog uređaja prikazan je na slici 8. u Prilogu V.
                              3.   Ispitni uvjeti

                                          3.1.

                                          Ispitivanje treba provesti u zatvorenom prostoru u mirnoj okolini (bez propuha).

                                          3.2.

                                          Temperatura okoline i ispitnih komada mora biti 21 °C (± 3) °C.

                                          3.3.

                                          Treba upotrijebiti deioniziranu vodu.

                                          3.4.

                                          Ispitni komadi moraju za svako ispitivanje biti poprskani.

                                    4.   Postupak

                                          4.1.

                                          Uzorak, širok 500 mm (+ 0/- 5 mm) i visok 750 mm, treba učvrstiti na vertikalnu ploču ispitnog uređaja tako da se uzorak nalazi unutar oboda sabirne posude i da nema nikakvih prepreka koje bi skrenule tok vode, prije ili poslije udara u uzorak.

                                          4.2.

                                          Uzorak je potrebno prskati s najmanje 90 litara, a najviše 120 litara vode protokom od 0,675 l/s (+/- 0,01 l/s) s vodoravne udaljenost od 500 mm (+/- 2 mm) (Slika 8. u Prilogu V.).

                                          4.3.

                                          Voda se treba slijevati s uzorka u sabirnu posudu. Treba izračunati postotak sakupljene vode u posudu u odnosu na količinu raspršene vode.

                                          4.4.

                                          Ispitivanje na uzorku treba provesti pet puta u skladu s točkama 4.2. i 4.3. Izračunati prosječni postotak iz niza od pet ispitivanja.

                                    5.   Rezultati

                                          5.1.

                                          Prosječni postotak izračunan u točki 4.4. mora biti 70 % ili više.

                                          5.2.

                                          Ako u nizu od pet ispitivanja najviši i najniži postotak prikupljene vode odstupa za više od 5 % od prosječnog postotka, ispitni niz treba biti ponovljen.
                                          Ako u drugom ispitnom nizu od pet ispitivanja najviši i najniži postotak prikupljene vode ponovno odstupa za više od 5 % od prosječnog postotka, te ako niža vrijednost ne zadovoljava zahtjeve navedene u točki 5.1., homologacija treba biti odbijena.

                                          5.3.

                                          Potrebno je ispitati utječe li vertikalni položaj na dobivene rezultate. Ako uređaj utječe na rezultate, postupak opisan u točki od 4.1. do točke 4.4. mora biti ponovljen u položajima u kojima ostvaruje najviši i najniži postotak prikupljene vode; pri tome zahtjevi navedeni u točki 5.2. ostaju na snazi.
                                          Srednja vrijednost pojedinačnih rezultata treba biti uzeta za izračun prosječnog postotka. Taj prosječni postotak mora biti 70 ili više.

                              Dodatak 2.

                                 Ispitivanje naprava za zaštitu od prskanja ispod kotača sa separatorom vode i zraka

                              1.   Princip

                              Ispitivanje je namijenjeno određivanju učinkovitosti poroznog materijala da zadrži vodu s kojom je poprskan iz tlačne prskalice smjesom zraka/vode.
                              Oprema koje se upotrebljava za ovo ispitivanje mora simulirati uvjete u kojima je materijal izložen na vozilu, s obzirom na količinu i brzinu vodene prašine koju dižu gume.
                              2.   Oprema

                              Opis ispitnog uređaja je opisan na slici 9. u Prilogu V.
                              3.   Ispitni uvjeti

                                          3.1.

                                          Ispitivanje treba provesti u zatvorenom prostoru u mirnoj okolini (bez propuha).

                                          3.2.

                                          Temperatura okoline i ispitnih komada mora biti 21 °C (± 3) °C.

                                          3.3.

                                          Treba upotrijebiti deioniziranu vodu.

                                          3.4.

                                          Ispitni komadi moraju za svako ispitivanje biti poprskani.

                                    4.   Postupak

                                          4.1.

                                          Uzorak dimenzija 305 × 100 treba vertikalno učvrstiti na ispitni uređaj, pri čemu treba paziti da nema praznog prostora između uzorka i gornje zakrivljene ploče, te da je sabirna posuda pravilno namještena. U posudu prskalice treba napuniti 1 l (± 0,005 l) vode, te ju postaviti na način prikazan na slici.

                                          4.2.

                                          Prskalica mora biti namještena prema sljedećem:

                                                      Tlak (na prskalici): 5 bar + 10 %/- 0 %

                                                      Protok: 1 l/min ± 5 s

                                                      Prskanje: kružno, promjera 50 ± 5 mm na udaljenosti od 200 mm ± 5 mm od uzorka, promjer mlaznice 5 mm ± 0,01 mm.

                                          4.3.

                                          Potrebno je prskati sve dok ne nestane vodene magle i zapisati proteklo vrijeme. Pustiti vodu da teče iz uzorka 60 s u sabirnu posudu te izmjeriti obujam prikupljene vode. Izmjeriti količinu vode koja je ostala u posudi prskalice. Izračunati postotak sakupljene vode u posudu, u odnosu na količinu raspršene vode.

                                          4.4.

                                          Ispitivanje provesti pet puta i izračunati prosječni postotak prikupljene količine. Prije svakog ispitivanja treba provjeriti jesu li sabirna posuda, posuda prskalice i mjerna posuda suhe.

                                    5.   Rezultati

                                          5.1.

                                          Prosječni postotak izračunan u točki 4.4. mora iznositi najmanje 85 %.

                                          5.2.

                                          Ako u nizu od pet ispitivanja najviši i najniži postotak prikupljene vode odstupa za više od 5 % od prosječnog postotka, ispitni niz mora biti ponovljen. Ako u drugom nizu od pet ispitivanja najviši i najniži postotak prikupljene vode ponovno odstupa za više od 5 % od prosječnog postotka, te ako niža vrijednost ne zadovoljava zahtjeve navedene u točki 5.1. homologacija treba biti odbijena.

                                          5.3.

                                          Ako vertikalni položaj naprave utječe na rezultate, postupak opisan u točki 4.1. do točke 4.4. mora biti ponovljen u položajima u kojima se ostvaruje najviši i najniži postotak prikupljene vode; pri tome zahtjevi navedeni u točki 5.2. ostaju na snazi.
                                          Zahtjevi iz točke 5.1. ostaju na snazi kako bi se dobili rezultati za svako ispitivanje.

                              Dodatak 3.
                              Opisni list br. … koji se odnosi na EZ homologaciju sastavnog dijela naprave za zaštitu od prskanja ispod kotača (Direktiva 91/226/EEZ)
                              Sljedeći podaci, ako je potrebno, moraju biti priloženi u tri primjerka, s popisom sadržaja. Crteži moraju biti dostavljeni u prikladnom mjerilu i dovoljno detaljni, na formatu A4 ili složeni na A4 format. Ako se prilažu fotografije one moraju biti dovoljno detaljne.
                              Ako su sustavi, sastavni dijelovi ili zasebne tehničke jedinice upravljani elektronski, moraju biti dostavljene i informacije o njihovom radu.
                              0.   OPĆENITO

                                          0.1.

                                          Marka (naziv proizvođača):

                                          0.2.

                                          Tip:

                                          0.5.

                                          Naziv i adresa proizvođača

                                          0.7.

                                          U slučaju sastavih dijelova i zasebnih tehničkih jedinica, mjesto i način pričvršćivanja EZ homologacijske:

                                          0.8.

                                          Naziv proizvodnog pogona (naslovi proizvodnih pogona)

                                    1.   OPIS NAPRAVE

                                          1.1.

                                          Tehnički opis naprave za zaštitu od prskanja ispod kotača, uz navod fizikalnog načina njegovog djelovanja i ispitivanja kojem treba biti podvrgnut:

                                          1.2.

                                          Upotrijebljeni materijali:

                                          1.3.

                                          Dovoljno detaljan crtež (crteži) u prikladnom mjerilu, da ga je (ih je) moguće prepoznati. Crtež treba prikazivati mjesto namijenjeno za EZ homologacijsku oznaku za sastavni dio:
                                          Datum
                                          Potpis

                              Dodatak 4.

                                 Dopuna
                                 Certifikat EZ homologacije br. … s obzirom na homologaciju sastavnih dijelova naprava za zaštitu od prskanja ispod kotača u skladu s Direktivom 91/226/EEZ kako je zadnje izmijenjena Direktivom Komisije 2010/19/EU
                                 1.   Dodatni podaci

                                             1.1

                                             Princip djelovanja naprava: apsorpcijom energije prskajuće vode/odvajanjem vode i zraka (2):

                                             1.2.

                                             Značajke naprava za zaštitu od prskanja (kratak opis, marka ili naziv, broj (brojevi):

                                             5.

                                             Primjedbe (prema potrebi):

                           ”

               4.

               Prilog III. Direktivi 91/226/EEZ mijenja se kako slijedi:

                           (a)

                           točka 0.1. i točka 0.2. zamjenjuju se sljedećim:
                           „PODRUČJE PRIMJENE

                                       0.1.

                                       Vozila kategorije O i N, osim terenskih vozila, kao što je definirano u Prilogu II Direktivi 2007/46/EZ, trebaju biti projektirana i/ili opremljena sustavima za zaštitu od prskanja ispod kotača u skladu sa zahtjevima ovog Priloga. Za vozila oblika šasija s kabinom ovi se zahtjevi primjenjuju samo na kotače koje pokriva kabina.
                                       Za vozila kategorije N1 i N2 najveće dozvoljene tehničke mase koja ne prelazi 7,5 tona, na zahtjev proizvođača, umjesto ove Direktive može se primijeniti Direktiva 78/549/EEZ (3).

                                       0.2.

                                       Zahtjevi iz ovog Priloga koji se odnose na naprave za zaštitu od prskanja, koji su definirani u točki 4. Priloga I, nisu obavezni za kategorije vozila N, O1 i O2 najveće dozvoljene tehničke mase koja ne prelazi 7,5 tona, za vozila šasija s kabinom, vozila bez nadogradnje ili vozila kojima bi prisutnost naprave za zaštitu od prskanja ometala upotrebu. Međutim, ako su vozila već opremljena napravama za zaštitu od prskanja, one moraju biti sukladne zahtjevima iz ove Direktive.

                           (b)

                           točka 4. zamjenjuje se sljedećim:
                           „4.   Položaj vanjskog ruba

                           Udaljenost ‚c’ između uzdužne ravnine koja dodiruje vanjski bok gume, ne uzimajući u obzir izbočenje na gumi u blizini tla i unutarnjeg ruba ne smije prelaziti 100 mm (Slike 1a i 1b u Prilogu V.).”;

                           (c)

                           točke 4.1. i 4.2. se brišu;

                           (d)

                           točka 7.1.1. zamjenjuje se sljedećim:

                                       „7.1.1.

                                       Blatobrani moraju pokriti područje neposredno iznad, ispred i iza gume (ili guma) na sljedeći način:

                                                   (a)

                                                   U slučaju jedne ili više osovina, prednji rub (C) se mora protegnuti prema naprijed da dosegne crtu O-Z, gdje (theta) ne smije biti više od 45° iznad vodoravne ravnine.
                                                   Krajnji rub (slika 2. u Prilogu V.) mora se protegnuti prema dolje na takav način da ne bude više od 100 mm iznad vodoravne linije koja prolazi kroz središte kotača;

                                                   (b)

                                                   u slučaju višestrukih osovina, kut se odnosi samo na prednju osovinu, a zahtjev koji se odnosi na osi na visinu krajnjeg ruba primjenjuje se samo na zadnju osovinu;

                                                   (c)

                                                   blatobran mora imati ukupnu širinu ‚q’ (slika 1.a Priloga V.) da može pokriti širinu gume ‚b’, ili cijelu širinu obje gume ‚t’ u slučaju dvostrukih kotača, pri čemu treba uzeti u obzir najveće vanjske mjere gume i naplatka koje je odredio proizvođač. Dimenzije ‚b’ i ‚t’ se mjere u visini glavčine kotača ne uzimajući u obzir oznake, rebra, zaštitne trake i sl. na bokovima guma.”;

                           (e)

                           točka 7.1.3. zamjenjuje se sljedećim:

                                       „7.1.3.

                                       Ako su blatobrani sastavljeni od više dijelova, po ugradnji ne smiju imati nikakve otvore koji bi tijekom vožnje dopuštali prskanje ispod kotača. Ovaj zahtjev mora biti zadovoljen za neopterećeno i opterećeno vozilo ako štrcanje vode, koje ide u radijalnom smjeru od sredine kotača preko čitave gazne površine, a nalazi se unutar područja pokrivenog blatobranom uvijek udara u dio sustava za sprečavanje prskanja ispod kotača.”;

                           (f)

                           točke 7.2.1., 7.2.2. i 7.2.3. zamjenjuju se sljedećim:

                                       „7.2.1.

                                       U slučaju jedne osovine, donja ivica vanjskog ruba blatobrana ne smije se nalaziti izvan sljedećih udaljenosti i polumjera, mjereno od središta kotača, osim na najnižoj točki gdje može biti zaobljen (slika 2. Priloga V.).
                                       Zračni ovjes:

                                                               (a)

                                                               Osovina s upravljivim kotačima ili samoupravljivim kotačima

                                                                           Od prednjeg ruba (prema prednjem dijelu vozila) (vrh C)

                                                                           Do stražnjeg ruba (prema stražnjem dijelu vozila) (vrh A)

                                                   Rv ≤ 1,5 R

                                                               (b)

                                                               osovine s neupravljivim kotačima:

                                                                           Od prednjeg ruba (vrh C)

                                                                           Do stražnjeg ruba (vrh A)

                                                   Rv ≤ 1,25 R

                                             Mehanički ovjes

                                                   (a)

                                                   općeniti slučaj Rv ≤ 1,8 R;

                                                   (b)

                                                   neupravljivi kotači s dozvoljenom tehničkom masom većom od 7,5 t Rv ≤ 1,5 R;
                                                   gdje R predstavlja polumjer gume ugrađene na vozilo, a Rv predstavlja udaljenost, izraženu kao polumjer na kojem se nalazi donja ivica vanjskog ruba blatobrana.

                                       7.2.2.

                                       U slučaju višestrukih osovina, zahtjevi iz točke 7.2.1. ne primjenjuju se između vertikalnih poprečnih ravnina koje prolaze kroz središte prve i zadnje osovine, pri čemu vanjski rub blatobrana može biti ravan, kako bi se osiguralo neprekidno djelovanje sustava za zaštitu od prskanja ispod kotača (slika 4. u Prilogu V.).

                                       7.2.3.

                                       Udaljenost između najviše i najniže točke sustava za zaštitu od prskanja (blatobran i vanjski rub) izmjerena u bilo kojem poprečnom presjeku okomitom na blatobran (pogledati sliku 1.b i sliku 2. u Prilogu V.) mora, s obzirom na sve točke vertikalne crte koje prolazi kroz središte kotača ili u slučaju višestrukih osovina kroz središte prvog kotača, biti najmanje 45 mm. Ta udaljenost se može postupno smanjivati ispred ove crte.”;

                           (g)

                           točke 7.2.5. i 7.2.6. se dodaju:

                                       „7.2.5.

                                       Zahtjevi iz točke 7.2.3. i točke 7.2.4. se možda lokalno neće poštovati, ako je rub sastavljen od različitih elemenata koji se međusobno neovisno pomiču.

                                       7.2.6.

                                       Vučna vozila za poluprikolice sa spuštenim tovarnim prostorom (definiranim u točki 6.20 standarda ISO 612 iz godine 1978.) i to oni koji imaju vučni svornjak na visini od 1 100 mm (ili manje) u odnosu na tlo, mogu biti konstruirana na takav način da budu izuzeta od zahtjeva iz točaka 7.1.1., 7.1.3. i 7.2.4. U tom slučaju može se dogoditi da blatobrani i rubovi blatobrana ne pokrivaju područje neposredno iznad guma stražnje osovine kada su ta vučna vozila spojena s poluprikolicom, zato da se sustav za zaštitu od prskanja ispod kotača ne ošteti. Međutim, blatobrani i rub blatobrana tih vozila moraju biti u skladu sa zahtjevima u gore navedenim točkama, u područjima koja su udaljena više od 60 ° od vertikalne linije koja prolazi kroz središte kotača, prednjih i stražnjih guma.
                                       Navedena vozila moraju biti tako konstruirana da ispunjavaju zahtjeve iz prvog stavka, kada se upotrebljavaju bez poluprikolice.
                                       Kako bi vozila ispunjavala ove zahtjeve, blatobrani i rub blatobrana mogu imati odvojive dijelove.”;

                           (h)

                           točka 7.3.1. zamjenjuje se sljedećom:

                                       „7.3.1.

                                       Za širinu zavjesice vrijedi zahtjev „q” iz točke 7.1.1. (c), osim kad se zavjesica nalazi unutar blatobrana kada mora imati najmanje jednaku širinu profila gume.
                                       Širina dijela zavjesice koji se nalazi pod blatobranom,mora zadovoljavati uvjete navedene u ovoj točki, s dozvoljenim odstupanjem od 10 mm sa svake strane.”;

                           (i)

                           točka 7.3.3. zamjenjuje se sljedećom:

                                       „7.3.3.

                                       Donji rub smije biti udaljen od tla najviše 200 mm (slika 3. u Prilogu V).
                                       U slučaju zadnje osovine, ta udaljenost se povećava na 300 mm, ako radijalna udaljenost donjeg ruba vanjskog rub blatobrana (Rv) nije veća od polumjera gume na kotačima te osovine.
                                       Najveće udaljenost donjeg ruba zavjesica od tla, može biti povećana do 300 mm, ako proizvođač smatra da je tehnički primjerena karakteristikama ovjesa.”;

                           (j)

                           u točki 7.3.5., pozivanje na „sliku 4.b” se zamjenjuje pozivanjem na „sliku 4. u Prilogu V.”;

                           (k)

                           točka 9.3.2.1. se zamjenjuje sljedećim:

                                       „9.3.2.1.

                                       Donji rub naprave za zaštitu od prskanja ne smije od tla biti udaljen više od 200 mm.
                                       Najveća udaljenost donjeg ruba zavjesice od tla može biti povećana do 300 mm, ako to proizvođač smatra tehnički primjerenim s obzirom na značajke ovjesa.”;

                           (l)

                           Dodaje se sljedeća točka 10.:

                                       „10.

                                       U slučaju višestrukih osovina, sustav za zaštitu od prskanja na osovini koja nije posljednja ne treba pokrivati cijelu širinu gazne površine gume ako postoji mogućnost međusobnog zadiranja sustava za zaštitu od prskanja sa sustavom osovina, ovjesa ili podvozja.”;

                           (m)

                           Dodatak je izbrisan;

                           (n)

                           Dodani su sljedeći dodaci 1. i 2:„
                              Dodatak 1
                              OPISNI LIST BR. … KOJI SE ODNOSI NA EZ HOMOLOGACIJU VOZILA S OBZIROM NA UGRADNJU SUSTAVA ZA ZAŠTITU OD PRSKANJA ISPOD KOTAČA (DIREKTIVA 91/226/EEZ KAKO JE ZADNJE IZMIJENJENA DIREKTIVOM 2010/19/EU) (4)

                                 (Pojašnjenja potražite u Prilogu I. Direktivi 2007/46/EZ)

                              Sljedeći podaci, ako je potrebno, moraju biti priloženi u tri primjerka, s popisom sadržaja. Crteži moraju biti dostavljeni u prikladnom mjerilu i dovoljno detaljni, na formatu A4 ili složeni na A4 format. Ako se prilažu fotografije, moraju biti dovoljno detaljne.
                              Ako su sustavi, sastavni dijelovi ili zasebne tehničke jedinice upravljani elektronski, moraju biti dostavljene i informacije o njihovom radu.
                              0.   OPĆENITO
                              0.1.   Marka (naziv proizvođača):
                              0.2.   Tip:

                                          0.2.1.

                                          Trgovački naziv (ako postoji):

                                    0.3.   Podaci za identifikaciju tipa, ako je oznaka na vozilu (b)

                                          0.3.1.

                                          Mjesto oznake:

                                    0.4.   Kategorija vozila (c):
                              0.5.   Naziv i adresa proizvođača:
                              0.8.   Adresa(-e) proizvodnog pogona:
                              1.   OPĆENITI KONSTRUKCIJSKI PODACI O VOZILU
                              1.1.   Fotografije i/ili skice vozila uzorka:
                              1.3.   Broj osovina i kotača:

                                          1.3.1.

                                          Broj i položaj osovina s dvostrukim kotačima:

                                          1.3.2.

                                          Broj i položaj upravljanih osovina:

                                    2.   MASE I MJERE (f) (g)
                              (u kg i mm) (prema potrebi pozvati se na skicu)
                              2.1.   Međuosovinski razmak (razmaci) (pri punom opterećenju) (g) (l):
                              2.6.   Masa vozila pripremljenog za vožnju (najveća i najmanja za svaku varijantu)
                              Masa vozila s nadogradnjom pripremljenog za vožnju, u slučaju vučnih vozila svih kategorija (osim M1) s vučnom spojnicom koju je ugradio proizvođač, ili masa šasije ili masa šasije s kabinom, bez nadogradnje i/ili vučne spojnice ako proizvođač ne ugradi nadogradnju i/ili vučnu spojnicu (uključujući tekućine, alate, rezervni kotač ako postoji i vozača, te kod autobusa i člana posade, ako postoji za njega predviđeno mjesto u vozilu) (h) (najveća i najmanja za svaku varijantu).

                                          2.6.1.

                                          Raspodjela te mase između osovina, u slučaju poluprikolice ili prikolice sa središnjom osovinom, opterećenje točke spojnice (najveća i najmanja za svaku varijantu):

                                    2.8.   Najveća tehnički dozvoljena masa opterećenog vozila, prema podacima proizvođača (i) (3):
                              9.   NADOGRADNJA
                              9.20.   Sustav za zaštitu prskanja ispod kotača

                                          9.20.0.

                                          Postoji: da/ne/nepotpun (l)

                                          9.20.1.

                                          Kratak opis vozila s obzirom na sustav za zaštitu od prskanja ispod kotača i njegove sastavne dijelove:

                                          9.20.2.

                                          Detaljni crteži sustava za zaštitu od prskanja ispod kotača i njegov položaj na vozilu, iz kojih su vidljive dimenzije navedene na slikama u Prilogu V. Direktivi 91/226/EEZ, koje uzimaju u obzir granične vrijednosti kombinacija guma/kotač:

                                          9.20.3.

                                          Homologacijski broj (brojevi) naprave (naprava) za zaštitu od prskanja ispod kotača ako postoje:

                                    Datum, spis

                              Dodatak 2.

                                 Dopuna
                                 CERTIFIKAT EZ HOMOLOGACIJE BR. … S OBZIROM NA HOMOLOGACIJU VOZILA U SKLADU S DIREKTIVOM 91/226/EEZ KAKO JE ZADNJE IZMIJENJENA DIREKTIVOM 2010/19/EU
                                 1.   Dodatni podaci

                                             1.1.

                                             Značajke naprava za zaštitu od prskanja ispod kotača (tip, kratki opis, naziv, homologacijskog broj (brojevi) sastavnog dijela):

                                       5.   Primjedbe (prema potrebi):

                           ”

      (1)  SL L 263 9.10.2007., str. 1”

      (2)  Prekrižiti nepotrebno.

      (3)  SL L 168, 26.6.1978., str. 45.”

      (4)  Za vozila kategorije N1 i vozila kategorije N2 s najvećom tehničkom dozvoljenom masom koja ne prelazi 7,5 tona, i koja primjenjuje izuzeće iz točke 0.1 Priloga III. toj Direktivi, može se upotrijebiti opisni list iz Priloga II Direktivi 78/549/EEZ.
   PRILOG II.

         „PRILOG V.

            SKICE

            Slika 1.a

            Širina (q) blatobrana (a) i položaj njegovog ruba (j)

            Slika 1.b

            Primjer mjerenja vanjskog ruba

            Slika 2.

            Mjere blatobrana i vanjskog ruba

            Slika 3.

            Položaj blatobrana i zavjesice

            Slika 4.

            Skica sklopa sustava za zaštitu od prskanja (blatobran, zavjesica, vanjski rub), koji uključuje naprave za zaštitu od prskanja (apsorpcijskog tipa) za višestruke osovine

            Slika 5.

            Skica sklopa sustava za zaštitu od prskanja, koji uključuje naprave za zaštitu od prskanja (apsorpcijskog tipa) za osovine s neupravljivim ili samoupravljivim kotačima

            (Prilog III. – stavke 6.2. i 8.)

            Slika 6.

            Skica sklopa sustava za zaštitu od prskanja, koji uključuje naprave za zaštitu od prskanja, sa separatorima vode i zraka, za osovine s neupravljivim ili samoupravljivim kotačima

            Slika 7.

            Skica sklopa sustava za zaštitu od prskanja, koji uključuje naprave za zaštitu od prskanja (blatobran, zavjesica, vanjski rub) za višestruke osovine kod kojih razmak između guma ne prelazi 300 mm

            Slika 8.

            Uređaj za ispitivanje naprava za zaštitu od prskanja (apsorpcijskog tipa)

            (Prilog II., Dodatak 1.)

            Slika 9.

            Uređaj za ispitivanje naprava za zaštitu od prskanja (tip sa separatorom vode i zraka)

            (Prilog II., Dodatak 2.)

         ”


title: Direktiva Komisije 2006/70/EZ od 1. kolovoza 2006. o utvrđivanju provedbenih mjera za Direktivu 2005/60/EZ Europskog parlamenta i Vijeća u vezi s definicijom „politički izložene osobe” i tehničkim kriterijima za postupke pojednostavljene temeljite identifikacije stranaka i za oslobođenje na temelju financijske djelatnosti koja se provodila povremeno ili u vrlo ograničenom opsegu

text:
               09/Sv. 002

               HR

               Službeni list Europske unije

               140

         32006L0070

               L 214/29

               SLUŽBENI LIST EUROPSKE UNIJE

               01.08.2006.

      DIREKTIVA KOMISIJE 2006/70/EZ
   od 1. kolovoza 2006.
   o utvrđivanju provedbenih mjera za Direktivu 2005/60/EZ Europskog parlamenta i Vijeća u vezi s definicijom „politički izložene osobe” i tehničkim kriterijima za postupke pojednostavljene temeljite identifikacije stranaka i za oslobođenje na temelju financijske djelatnosti koja se provodila povremeno ili u vrlo ograničenom opsegu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 2005/60/EZ Europskog parlamenta i Vijeća od 26. listopada 2005. o sprečavanju korištenja financijskog sustava za pranje novca i financiranje terorizma (1), a posebno točke (a), (b) i (d) njezinog članka 40. stavka 1.,
   budući da:

               (1)

               Direktivom 2005/60/EZ zahtijeva se od obuhvaćenih institucija i osoba da, s obzirom na rizik, primjenjuju pojačane mjere temeljite identifikacije stranaka u vezi s transakcijama ili poslovnim odnosima s politički izloženim osobama koje prebivaju u drugoj državi članici ili u trećoj zemlji. U smislu te analize rizika, primjereno je da se sredstva obuhvaćenih institucija i osoba posebno usmjere na proizvode i transakcije koji imaju obilježja visokog rizika pranja novca. Smatra se da su politički izložene osobe one osobe kojima su povjerene istaknute javne funkcije, članovi njihove uže obitelji ili osobe poznate kao bliski suradnici tih osoba. Kako bi se osigurala usklađena primjena pojma politički izložene osobe, nužno je uzeti u obzir društvene, političke i gospodarske razlike između odnosnih zemalja.

               (2)

               Institucije i osobe obuhvaćene Direktivom 2005/60/EZ mogu napraviti propust prilikom uvrštavanja klijenta u jednu od kategorija politički izložene osobe, usprkos poduzimanju opravdanih i odgovarajućih mjera s time u vezi. U tim okolnostima države članice pri izvršavanju njihovih ovlasti u vezi s primjenom te Direktive trebaju temeljito razmotriti potrebu da se predvidi da te osobe nisu automatski odgovorne za takav propust. Države članice također trebaju razmotriti poboljšanje poštivanja te Direktive osiguravajući potrebno usmjeravanje institucija i osoba s tim u vezi.

               (3)

               Javne funkcije koje se izvršavaju na razinama koje su niže od nacionalne obično se ne trebaju smatrati istaknutima. Međutim, gdje je politička izloženost usporediva s izloženošću na sličnim pozicijama na nacionalnoj razini, institucije i osobe obuhvaćene ovom Direktivom trebaju, s obzirom na ocjenu rizika, razmotriti treba li osobe koje obavljaju te javne funkcije smatrati politički izloženim osobama.

               (4)

               U slučaju kad se Direktivom 2005/60/EZ zahtijeva od obuhvaćenih institucija i osoba da utvrde bliske suradnike fizičkih osoba kojima su povjerene istaknute javne funkcije, taj se zahtjev primjenjuje do mjere u kojoj je odnos sa suradnikom javno poznat ili institucija ili osoba ima razloge smatrati da takav odnos postoji. Stoga se ne očekuje aktivno istraživanje od strane institucija i osoba obuhvaćenih odnosnom Direktivom.

               (5)

               Osobe koje se ubrajaju u pojam politički izloženih osoba ne trebaju se smatrati takvima nakon što su prestale obavljati istaknute javne funkcije i to u najkraćem roku.

               (6)

               Kako je, s obzirom na rizik, prilagodba općih postupaka temeljite identifikacije stranaka za situacije s niskom razinom rizika uobičajeno sredstvo prema Direktivi 2005/60/EZ, i s obzirom na činjenicu da pojednostavljeni postupci temeljite identifikacije stranaka zahtijevaju odgovarajuće mehanizme nadzora i ravnoteže ovlasti u sustavu s ciljem sprečavanja pranja novca i financiranja terorizma, primjena se pojednostavljenih postupaka temeljite identifikacije stranaka treba svesti na ograničeni broj slučajeva. U tim slučajevima, zahtjevi za institucije i osobe obuhvaćene odnosnom Direktivom ne nestaju i od njih se očekuje, inter alia, da stalno provode praćenje poslovnih odnosa, kako bi mogli otkriti složene ili neuobičajeno velike transakcije koje nemaju očitu gospodarsku ili vidljivo zakonitu svrhu.

               (7)

               Domaća se javna tijela općenito smatraju klijentima niskog rizika u vlastitoj državi članici i, u skladu s Direktivom 2005/60/EZ, mogu biti podložna pojednostavljenim postupcima temeljite identifikacije stranaka. Međutim, nijedna institucija, tijelo, ured ili agencija Zajednice, uključujući Europsku središnju banku (ESB), nema izravno zahtijevane značajke iz Direktive za pojednostavljenu temeljitu identifikaciju stranaka pod kategorijom „domaća javna tijela” ili, u slučaju ESB-a, pod kategorijom „kreditne i financijske institucije”. Međutim, budući da se ne čini da ti subjekti predstavljaju visok rizik pranja novca ili financiranja terorizma, treba ih priznati kao klijente niskog rizika i iskoristiti pojednostavljene postupke temeljite identifikacije stranaka pod uvjetom da su ispunjeni odgovarajući kriteriji.

               (8)

               Nadalje, treba moći primijeniti pojednostavljene postupke temeljite identifikacije stranaka u slučaju pravnih subjekata koji poduzimaju financijske djelatnosti, koje ne spadaju u definiciju financijske institucije prema Direktivi 2005/60/EZ, ali koje podliježu nacionalnom zakonodavstvu na temelju te Direktive i udovoljavaju zahtjevima u vezi s dovoljnom transparentnosti što se tiče njihovog identiteta i odgovarajućih mehanizama kontrole, posebno pojačanog nadzora. To bi mogao biti slučaj poduzeća koja pružaju opće usluge osiguranja.

               (9)

               Treba biti moguće primijeniti pojednostavljene postupke temeljite identifikacije stranaka na proizvode i povezane transakcije u ograničenim okolnostima, na primjer, gdje se korist od dotičnog financijskog proizvoda općenito ne može ostvariti u korist treće strane i ta se korist može ostvariti jedino dugoročno, kao što su neke police osiguranja ulaganja ili štedni proizvodi, ili kad financijski proizvod ima za cilj financiranje fizičke imovine u obliku ugovora o najmu u kojemu pravni i ovlašteni temelj osnovne imovine ostaje u tvrtki koja se bavi davanjem u zakup ili u obliku potrošačkog kredita niske vrijednosti, pod uvjetom da su transakcije izvršene putem bankovnih računa i da iznose manje od odgovarajućeg praga. Proizvodi koje kontrolira država općenito su usmjereni na određene kategorije klijenata, npr. štedni proizvodi u korist djece trebaju imati koristi od pojednostavljenih postupaka temeljite identifikacije stranaka čak i ako svi kriteriji nisu ispunjeni. Državna se kontrola treba smatrati aktivnošću izvan uobičajenog nadzora na financijskim tržištima i ne treba se smatrati da obuhvaća proizvode kao što su npr. dužnički vrijednosni papiri, koje izravno izdaje država.

               (10)

               Prije odobrenja uporabe pojednostavljenih postupaka temeljite identifikacije stranaka, države članice trebaju procijeniti predstavljaju li stranke ili proizvodi i povezane transakcije nizak rizik pranja novca ili financiranja terorizma, posebno posvećujući posebnu pažnju svim aktivnostima tih klijenata ili svim vrstama proizvoda ili transakcija koje se mogu smatrati kao naročito vjerojatnima, po svojoj prirodi, za uporabu ili zlouporabu u svrhu pranja novca ili financiranja terorizma. Osobito, svaki se pokušaj klijenta u vezi s proizvodima niskog rizika da djeluju nepoznato ili prikrivaju identitet treba smatrati čimbenikom rizika i moguće sumnjivim.

               (11)

               U određenim prilikama, fizičke osobe ili pravni subjekti mogu provoditi financijske djelatnosti koje se odvijaju povremeno ili u vrlo ograničenom opsegu, kao dodatak drugim nefinancijskim djelatnostima, npr. hoteli koji pružaju uslugu mijenjanja strane valute za svoje klijente. Direktiva 2005/60/EZ omogućuje državama članicama da odluče spadaju li financijske djelatnosti te vrste izvan njezinog područja primjene. Procjena povremene ili vrlo ograničene prirode te aktivnosti treba se obaviti pozivanjem na kvantitativne pragove u vezi s transakcijama i prometom obuhvaćenog poslovanja. O tim se pragovima treba odlučiti na nacionalnoj razini, ovisno o vrsti financijske djelatnosti, kako bi se uzele u obzir razlike između zemalja.

               (12)

               Uz to, osoba koja je uključena u financijsku djelatnost, koja se odvija povremeno ili u vrlo ograničenom opsegu, ne bi trebala pružati puni raspon financijskih usluga javnosti, nego samo usluge potrebne za poboljšanje uspješnosti glavnog poslovanja. Kad se glavno poslovanje te osobe odnosi na aktivnost obuhvaćenu Direktivom 2005/60/EZ, ne treba priznati oslobođenje za povremene financijske djelatnosti ili one koje se odvijaju u ograničenom opsegu, osim kod trgovaca robom.

               (13)

               Neke će se financijske djelatnosti, npr. usluge prijenosa novca ili doznake, vjerojatnije rabiti ili zlorabiti u svrhu pranja novca ili financiranja terorizma. Stoga je potrebno osigurati da te ili slične financijske djelatnosti nisu izuzete iz područja primjene Direktive 2005/60/EZ.

               (14)

               Treba osigurati da se odluke na temelju članka 2. stavka 2. Direktive 2005/60/EZ povuku što je brže moguće, prema potrebi.

               (15)

               Države članice trebaju osigurati da se odluke o oslobođenju ne zlorabe u svrhu pranja novca ili financiranja terorizma. One posebno trebaju izbjegavati usvajanje odluka prema članku 2. stavku 2. Direktive 2005/60/EZ u slučajevima kad aktivnosti praćenja ili provedbe od strane nacionalnih tijela predstavljaju posebne poteškoće kao posljedica preklapanja nadležnosti između više od jedne države članice, npr. pružanje financijskih usluga na brodu koji pruža usluge prijevoza između luka smještenih u različitim državama članicama.

               (16)

               Primjena ove Direktive ne dovodi u pitanje primjenu Uredbe Vijeća (EZ) br. 2580/2001 od 27. prosinca 2001. o posebnim mjerama ograničavanja protiv određenih osoba i subjekata s ciljem borbe protiv terorizma (2) i Uredbe Vijeća (EZ) br. 881/2002 od 27. svibnja 2002. o određenim posebnim mjerama ograničavanja protiv određenih osoba i subjekata povezanih s Osamom bin Ladenom, mrežom Al-Qaidom i talibanima te o stavljanju izvan snage Uredbe Vijeća (EZ) br. 467/2001 o zabrani izvoza određene robe i usluga u Afganistan, pooštravanju zabrane leta i proširivanju zamrzavanja financijskih sredstava i ostalih financijskih izvora u odnosu na afganistanske talibane (3).

               (17)

               Mjere utvrđene u ovoj Direktivi u skladu su s mišljenjem Odbora za sprečavanje pranja novca i financiranja terorizma,

         DONIJELA JE OVU DIREKTIVU:
   Članak 1.
   Predmet
   Ova Direktiva utvrđuje provedbene mjere za Direktivu 2005/60/EZ u vezi sa sljedećim:

               1.

               tehničkim aspektima definicije politički izloženih osoba navedene u članku 3. stavku 8. te Direktive;

               2.

               tehničkim kriterijima za procjenu predstavljaju li određene situacije nizak rizik pranja novca ili financiranja terorizma iz članka 11. stavaka 2. i 5. te Direktive;

               3.

               tehničkim kriterijima za procjenu je li opravdano, u skladu s člankom 2. stavkom 2. Direktive 2005/60/EZ, ne primijeniti tu Direktivu na određene pravne ili fizičke osobe koje provode financijsku djelatnost povremeno ili u vrlo ograničenom opsegu.

         Članak 2.
   Politički izložene osobe
   1.   Za potrebe članka 3. stavka 8. Direktive 2005/60/EZ, „fizičke osobe kojima je bila ili jest povjerena istaknuta javna funkcija” uključuju sljedeće osobe:

               (a)

               šefove država, šefove vlada, ministre te zamjenike i pomoćnike ministara;

               (b)

               članove parlamenata;

               (c)

               članove vrhovnih sudova, ustavnih sudova ili drugih pravosudnih tijela na visokoj razini čije odluke ne podliježu daljnjim žalbama, osim u iznimnim okolnostima;

               (d)

               članove revizorskih sudova ili vijeća središnjih banaka;

               (e)

               veleposlanike, otpravnike poslova i visoke dužnosnike u oružanim snagama;

               (f)

               članove upravnih, upravljačkih ili nadzornih tijela poduzeća u državnom vlasništvu.

         Za nijednu od kategorija koje su navedene u točkama (a) do (f) prvog podstavka neće se smatrati da pokrivaju dužnosnike srednjeg ranga ili mlađe dužnosnike.
   Kategorije koje su navedene u točkama (a) do (e) prvog podstavka, gdje je primjenjivo, uključuju položaje na razini Zajednice i na međunarodnoj razini.
   2.   Za potrebe članka 3. stavka 8. Direktive 2005/60/EZ, „članovi uže obitelji” uključuju sljedeće osobe:

               (a)

               supružnika;

               (b)

               svakog partnera koji je prema nacionalnom pravu izjednačen sa supružnikom;

               (c)

               djecu i njihove supružnike ili partnere;

               (d)

               roditelje.

         3.   Za potrebe članka 3. stavka 8. Direktive 2005/60/EZ, „osobe poznate kao bliski suradnici” uključuju sljedeće:

               (a)

               svaku fizičku osobu za koju je poznato da ima zajedničko vlasništvo pravnih subjekata ili pravnih poslova, ili bilo kakve druge bliske poslovne odnose, s osobom iz stavka 1.;

               (b)

               svaku fizičku osobu koja je jedina stvarni vlasnik nad pravnim subjektom ili pravnim poslom za koji je poznato da je osnovan de facto u korist osobe iz stavka 1.

         4.   S obzirom na rizik, a ne dovodeći u pitanje primjenu pojačanih mjera temeljite identifikacije stranaka, ako je osoba prestala obnašati istaknutu javnu funkciju u smislu stavka 1. ovog članka u razdoblju od najkraće jedne godine, institucije i osobe iz članka 2. stavka 1. Direktive 2005/60/EZ nisu obvezne smatrati takvu osobu politički izloženom.
   Članak 3.
   Pojednostavljen postupak temeljite identifikacije stranaka
   1.   Za potrebe članka 11. stavka 2. Direktive 2005/60/EZ, države članice mogu, u skladu sa stavkom 4. ovog članka, smatrati stranke koji su javne vlasti ili javna tijela i koji ispunjavaju sve sljedeće kriterije strankama koje predstavljaju nizak rizik pranja novca ili financiranja terorizma:

               (a)

               stranci su povjerene javne funkcije na temelju Ugovora o Europskoj uniji, Ugovora o Zajednicama ili sekundarnog zakonodavstva Zajednice;

               (b)

               identitet stranke je dostupan javnosti, transparentan i pouzdan;

               (c)

               aktivnosti stranke i računovodstvene prakse su transparentne;

               (d)

               stranka je odgovorna instituciji Zajednice ili tijelima države članice, ili postoje odgovarajući postupci provjere i ravnoteže kako bi se osigurala kontrola aktivnosti stranke.

         2.   Za potrebe članka 11. stavka 2. Direktive 2005/60/EZ, države članice mogu, u skladu sa stavkom 4. ovog članka, smatrati stranke koji su pravni subjekti, a koji ne uživaju položaj javne vlasti ili javnog tijela, ali koji ispunjavaju kriterije kao stranke koje predstavljaju nizak rizik pranja novca i financiranja terorizma:

               (a)

               stranka je subjekt koji provodi financijske djelatnosti izvan područja primjene članka 2. Direktive 2005/60/EZ, ali na koje nacionalno zakonodavstvo proširuje obveze te Direktive na temelju njezinog članka 4.;

               (b)

               identitet stranke je dostupan javnosti, transparentan i pouzdan;

               (c)

               stranka prema nacionalnom pravu podliježe obveznom zahtjevu za dobivanje licencije za provedbu financijskih djelatnosti, a licenciranje se može odbiti ako mjerodavna tijela nisu zadovoljna činjenicom da su osobe koje učinkovito upravljaju ili će upravljati poslovanjem takvog subjekta, ili ovlašteni vlasnik, sposobne i odgovarajuće osobe;

               (d)

               stranka podliježe nadzoru, u smislu članka 37. stavka 3. Direktive 2005/60/EZ, od strane nadležnih tijela u vezi s poštivanjem nacionalnog zakonodavstva koje prenosi tu Direktivu i, gdje je primjenjivo, dodatnim obvezama prema nacionalnom zakonodavstvu;

               (e)

               propust stranke da poštuje obveze iz točke (a) podliježe učinkovitim, razmjernim i odvraćajućim kaznama koje uključuju mogućnost odgovarajućih upravnih mjera ili nametanje upravnih kazni.

         Subjekt iz točke (a) prvog podstavka uključuje ovisna društva isključivo u onoj mjeri u kojoj su obveze Direktive 2005/60/EZ proširene na njih za njihov račun.
   Za potrebe točke (c) prvog podstavka, aktivnost koju provodi stranka nadziru mjerodavna tijela. Nadzor se treba tumačiti u tom kontekstu tako da podrazumijeva vrstu nadzorne aktivnosti s najvišim nadzornim ovlastima, uključujući mogućnost provedbe nadzora na licu mjesta. Ti nadzori uključuju pregled politike, postupaka, knjiga i zapisa, i proširuju se na ispitivanje uzoraka.
   3.   Za potrebe članka 11. stavka 5. Direktive 2005/60/EZ, države članice mogu, u skladu sa stavkom 4. ovog članka, dopustiti institucijama i osobama obuhvaćenima tom Direktivom da smatraju proizvode koji ispunjavaju sve sljedeće kriterije, ili transakcije vezane uz te proizvode, kao nizak rizik pranja novca ili financiranja terorizma:

               (a)

               proizvod ima pismenu ugovornu osnovu;

               (b)

               povezane se transakcije provode preko računa stranke kod kreditne institucije obuhvaćene Direktivom 2005/60/EZ ili kreditne institucije smještene u trećoj zemlji koja nameće zahtjeve koji su jednaki zahtjevima utvrđenima tom Direktivom;

               (c)

               proizvod ili povezane transakcije nisu nepoznati i priroda im je takva da omogućuje pravodobnu primjenu članka 7. stavka (c) Direktive 2005/60/EZ;

               (d)

               proizvod podliježe unaprijed određenom najvišem pragu;

               (e)

               koristi proizvoda ili povezanih transakcija ne mogu se ostvariti u korist treće strane, osim u slučaju smrti, invaliditeta, preživljavanja unaprijed određene poodmakle dobi ili sličnih slučajeva;

               (f)

               slučajevi proizvoda ili povezanih transakcija koji omogućuju ulaganje sredstava u financijsku imovinu ili potraživanja, uključujući osiguranje ili drugu vrstu mogućih potraživanja:

                           i.

                           koristi proizvoda ili povezanih transakcija isključivo se mogu ostvariti dugoročno;

                           ii.

                           proizvod ili povezane transakcije ne mogu se koristiti kao garancije;

                           iii.

                           tijekom ugovornog odnosa, neće se provoditi prijevremena plaćanja, neće se koristiti klauzule o odstupanju i neće doći do ranog raskida.

         Za potrebe točke (d) prvog podstavka, pragovi određeni u članku 15. stavku 5. točki (a) Direktive 2005/60/EZ primjenjuju se u slučaju polica osiguranja ili štednih proizvoda slične prirode. Ne dovodeći u pitanje treći podstavak, u drugim slučajevima najviši prag iznosi 15 000 EUR. Države članice mogu odstupati od tog praga u slučaju proizvoda koji su povezani s financiranjem fizičke imovine i gdje pravna osnova i osnova za korištenje nisu preneseni na stranku do raskida ugovornog odnosa, pod uvjetom da prag koji je odredila država članica za transakcije vezane uz tu vrstu proizvoda, ovisno je li transakcija provedena kroz jednu aktivnost ili kroz nekoliko aktivnosti koje se čine povezane, ne prelazi 15 000 EUR na godinu.
   Države članice mogu odstupati od kriterija određenih u točkama (e) i (f) prvog podstavka u slučaju proizvoda čije su značajke odredila njihova domaća nadležna javna tijela zbog općeg interesa, koje imaju koristi od posebnih prednosti od države u obliku izravne nepovratne pomoći ili odbitka od poreza, a čija uporaba podliježe kontroli tih tijela, pod uvjetom da se koristi od tog proizvoda mogu ostvariti isključivo dugoročno i da je prag koji je utvrđen u smislu točke (d) prvog podstavka dovoljno nizak. Gdje je primjereno, taj se prag može odrediti kao najviši godišnji iznos.
   4.   Pri procjeni predstavljaju li stranke ili proizvodi i transakcije iz stavaka 1., 2. i 3. nizak rizik pranja novca i financiranja terorizma, države članice posvećuju osobitu pažnju na svaku aktivnost tih stranaka ili na svaku vrstu proizvoda ili transakcije, za koju se može smatrati kao vrlo vjerojatnim, po svojoj prirodi, da će se rabiti ili zlorabiti u svrhu pranja novca i financiranja terorizma.
   Države članice ne smatraju da stranke ili proizvodi i transakcije iz stavaka 1., 2. i 3. predstavljaju nizak rizik pranja novca ili financiranja terorizma ako raspoložive informacije navode na činjenicu da rizik pranja novca ili financiranja terorizma možda nije nizak.
   Članak 4.
   Financijske djelatnosti koje se odvijaju povremeno ili u vrlo ograničenom opsegu
   1.   Za potrebe članka 2. stavka 2. Direktive 2005/60/EZ, države članice mogu, u skladu sa stavkom 2. ovog članka, smatrati da pravne ili fizičke osobe, koje poduzimaju određenu financijsku djelatnost koja ispunjava sljedeće kriterije, ne spadaju u područje primjene članka 3. stavka 1. ili 2. te Direktive:

               (a)

               financijska je djelatnost apsolutno ograničena;

               (b)

               financijska je djelatnost ograničena s obzirom na pojedine transakcije;

               (c)

               financijska djelatnost nije glavna djelatnost;

               (d)

               financijska djelatnost je dopunska i izravno povezana s glavnom djelatnošću;

               (e)

               uz izuzetak djelatnosti iz točke 3. podtočke (e) članka 2. stavka 1. Direktive 2005/60/EZ, glavna djelatnost nije ona spomenuta u članku 2. stavku 1. te Direktive;

               (f)

               financijska se djelatnost pruža isključivo klijentima glavne djelatnosti i općenito se ne nudi javnosti.

         Za potrebe točke (a) prvog podstavka, ukupan promet financijske djelatnosti ne može iznositi više od praga koji mora biti dovoljno nizak. Taj se prag određuje na nacionalnoj razini, ovisno o vrsti financijske djelatnosti.
   Za potrebe točke (b) prvog podstavka, države članice primjenjuju najviši prag po klijentu i pojedinoj transakciji, bilo da se transakcija provodi u jednoj aktivnosti ili u nekoliko aktivnosti koje se čine povezane. Taj se prag određuje na nacionalnoj razini, ovisno o vrsti financijske djelatnosti. Dovoljno je nizak kako bi osigurao da dotične vrste transakcija jesu nepraktična i neučinkovita metoda za pranje novca ili za financiranje terorizma i ne prelaze 1 000 EUR.
   Za potrebe točke (c) prvog podstavka, države članice zahtijevaju da promet dotične financijske djelatnosti ne prelazi 5 % ukupnog prometa obuhvaćene pravne ili fizičke osobe.
   2.   Pri procjeni rizika pranja novca ili financiranja terorizma koja se obavlja za potrebe članka 2. stavka 2. Direktive 2005/60/EZ, države članice posvećuju osobitu pažnju na svaku financijsku djelatnost, za koju se smatra posebno vjerojatnim, po svojoj prirodi, da će se rabiti ili zlorabiti za pranje novca i financiranje terorizma.
   Države članice ne smatraju da financijske djelatnosti iz stavka 1. predstavljaju nizak rizik pranja novca i financiranja terorizma, ako raspoložive informacije navode na činjenicu da rizik pranja novca ili financiranja terorizma možda nije nizak.
   3.   Svaka odluka na temelju članka 2. stavka 2. Direktive 2005/60/EZ navodi razloge na kojima se temelji. Države članice osiguravaju mogućnost povlačenja te odluke ako dođe do promjene okolnosti.
   4.   Države članice utvrđuju aktivnosti praćenja temeljene na riziku ili poduzimaju sve daljnje mjere kako bi osigurale da se oslobođenje priznato na temelju članka 2. stavka 2. Direktive 2005/60/EZ ne zlorabi od strane osoba koje možda peru novac ili financiraju terorizam.
   Članak 5.
   Prenošenje
   1.   Države članice donose zakone i druge propise potrebne za usklađivanje s ovom Direktivom do 15. prosinca 2007. One Komisiji odmah dostavljaju tekst tih odredaba i korelacijsku tablicu između tih odredaba i ove Direktive.
   Kad države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Države članice određuju načine tog upućivanja.
   2.   Države članice Komisiji dostavljaju tekst glavnih odredaba nacionalnoga prava koje donesu u području na koje se odnosi ova Direktiva.
   Članak 6.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 7.
   Ova je Direktiva upućena državama članicama.

      Sastavljeno u Bruxellesu 1. kolovoza 2006.

            Za Komisiju

         Charlie McCREEVY

            Član Komisije

      (1)  SL L 309, 25.11.2005., str. 15.

      (2)  SL L 344, 28.12.2001., str. 70. Uredba kako je zadnje izmijenjena Odlukom 2006/379/EZ (SL L 144, 31.5.2006., str. 21.).

      (3)  SL L 139, 29.5.2002., str. 9. Uredba kako je zadnje izmijenjena Uredbom Komisije (EZ) br. 674/2006 (SL L 116, 29.4.2006., str. 58.).


title: 73/240/EEZ: Direktiva Vijeća od 24. srpnja 1973. o ukidanju ograničenja slobode poslovnog nastana za poslove izravnog osiguranja osim životnog osiguranja

text:
               06/Sv. 9

               HR

               Službeni list Europske unije

               5

         31973L0240

               L 228/20

               SLUŽBENI LIST EUROPSKE UNIJE

         DIREKTIVA VIJEĆA
   od 24. srpnja 1973.
   o ukidanju ograničenja slobode poslovnog nastana za poslove izravnog osiguranja osim životnog osiguranja
   (73/240/EEZ)
   VIJEĆE EUROPSKIH ZAJEDNICA,
   uzimajući u obzir ugovor o osnivanju Europske ekonomske zajednice, a posebno njegov članak 54. stavke 2. i 3.,
   uzimajući u obzir Opći program (1) za ukidanje ograničenja slobode poslovnog nastana, a posebno njegovu glavu IV. stavak C,
   uzimajući u obzir prijedlog Komisije,
   uzimajući u obzir mišljenje Europskog parlamenta (2),
   uzimajući u obzir mišljenje Gospodarskog i socijalnog odbora (3),
   budući da gore spomenuti Opći program predviđa ukidanje diskriminacije državljana drugih država članica u pogledu poslovnog nastana za poslove izravnog osiguranja osim životnog osiguranja;
   budući da u skladu s ovim Općim programom ukidanje ograničenja u osnivanju zastupništava i podružnica, a u vezi društava za izravno osiguranje, ovisi o usklađivanju uvjeta za osnivanje i obavljanje poslova osiguranja; budući da je to usklađivanje za izravno osiguranje osim životnog osiguranja ostvareno kroz Prvu direktivu vijeća od 24. srpnja 1973.;
   budući da je područje primjene ove Direktive u svakom pogledu isto kao ono definirano u točki A Priloga Prvoj direktivi o usklađivanju; budući da se pod tim okolnostima činilo uputnim da se za potrebe usklađivanja isključi osiguranje izvoznih kredita;
   budući da se u skladu s gore spomenutim Općim programom ograničenja prava pristupanja strukovnim organizacijama moraju ukinuti u slučajevima kada strukovna djelatnost dotičnih osoba uključuje korištenje tog prava,
   DONIJELO JE OVU DIREKTIVU:
   Članak 1.
   Države članice ukidaju, a u pogledu fizičkih osoba i društava obuhvaćenih u glavi I. Općeg programa za ukidanje ograničenja slobode poslovnog nastana, u daljnjem testu „korisnici”, ograničenja navedena u glavi III. ovog programa koja utječu na pravo osnivanja i obavljanja samostalnih poslova u vrstama osiguranja navedenim u članku 1. Prve direktive o usklađivanju.
   Pod „Prvom direktivom o usklađivanju” podrazumijeva se Prva direktiva vijeća od 24. srpnja 1973. o usklađivanju zakona i drugih propisa koji se odnose na osnivanje i obavljanje poslova izravnog osiguranja osim životnog osiguranja.
   Međutim, u vezi osiguranja izvoznih kredita ova ograničenja ostaju na snazi sve dok se ne provede program usklađivanja utvrđen u članku 2. stavku 2. točki (d) Prve direktive o usklađivanju.
   Članak 2.
   1.   Države članice ukidaju sljedeća ograničenja:

               (a)

               ograničenja kojima je korisnicima spriječen poslovni nastan u zemlji domaćinu pod istim uvjetima i s istim pravima kao i državljanima te zemlje;

               (b)

               ograničenja koja postoje zbog upravne prakse čija je posljedica postupanje prema korisnicima koje je diskriminirajuće u usporedbi s postupanjem koje se primjenjuje prema državljanima te zemlje.

         2.   Ograničenja koja se trebaju ukinuti posebno uključuju ona ograničenja koja proizlaze iz mjera koje sprečavaju ili ograničavaju poslovni nastan korisnika na sljedeće načine:
   (a)   u Njemačkoj: odredbe kojima se Saveznom ministarstvu gospodarstva daju diskrecijska prava da za pristup ovoj djelatnosti stranim državljanima nametne svoje vlastite uvjete i spriječi ih u obavljanju ovih poslova na području Savezne Republike (zakon od 6. lipnja 1931. (VAG), članak 106. stavak 2. točka 1. u vezi s člankom 8. stavkom 1. točkom 3., članak 106. stavak 2. zadnja rečenica i članak 111. stavak 2.;
   (b)   u Belgiji: obveza posjedovanja „carte professionelle” (članak 1. zakona od 19. veljače 1965.);
   (c)   u Francuskoj:

               —

               potreba dobivanja posebne suglasnosti (zakon od 15. veljače 1917. s izmjenama u „décret-loi” od 30. listopada 1935., članak 2. stavak 2. - „décret” od 19. kolovoza 1941. s izmjenama, članci 1. i 2. - „décret” od 13. kolovoza 1947. s izmjenama, članci 2. i 10.);

               —

               obveza pružanja jamstava ili posebnih gara„ncija kao uzajamni zahtjev (zakon od 15. veljače 1917. s izmjenama u „décret-loi” od 30. listopada 1935., članak 2. stavak 2. - „décret-loi” od 14. lipnja 1938., članak 42. - „décret” od 30. prosinca 1938. s izmjenama, članak 143. - „décret” od 14. prosinca 1966., članci 9., 10. i 11.);

               —

               obveza pologa tehničkih pričuva („décret” od 30. prosinca 1938., izmijenjeni članak 179. - „décret” od 13. kolovoza 1947. s izmjenama, članci 8. i 13. - „décret” od 14. prosinca 1966., glava I.).

         (d)   u Irskoj: odredba da društvo, da bi dobilo dozvolu za osiguranje, mora biti registrirano prema Irskom zakonu o trgovačkim društvima, a dvije trećine njegovih dionica moraju držati irski građani, s tim da većina direktora (s iznimkom glavnog direktora s punim radnim vremenom) moraju biti irski građani (Zakon o osiguranju, 1936., odjeljak 12.; Zakon o osiguranju, 1964., odjeljak 7.).
   3.   Zakoni i drugi propisi koje se odnose na korisnike koji su obvezni položiti depozit ili posebno jamstvo ne ukidaju se sve dok društvo ne ispuni financijske uvjete po člancima 16. i 17. Prve direktive o usklađivanju, u skladu s odredbama članka 30. stavaka 1. i 2. iste Direktive.
   Članak 3.
   1.   U slučajevima kada država članica domaćin od vlastitih državljana koji žele osnovati poslove navedene u članku 1. zahtijeva dokaz o dobrom ugledu i dokaz da nad njima u prošlosti nije bio proglašen stečaj, ili dokaz za jedno od to dvoje, ta država kao dostatan dokaz, a u vezi državljana drugih država članica, prihvaća predočenje izvatka iz „sudskog registra” ili, u nedostatku istoga, istovjetne isprave koje je izdalo nadležno sudsko ili upravno tijelo u zemlji porijekla ili zemlji iz koje dolazi strani državljanin, a iz koje je vidljivo da su ti zahtjevi ispunjeni.
   2.   U slučajevima kada zemlja porijekla ili zemlja iz koje dolazi strani državljanin ne izda takvu ispravu kao dokaz o dobrom ugledu ili ispravu kao dokaz da nad njim u prošlosti nije bio proglašen stečaj, takav se dokaz može nadomjestiti izjavom pod prisegom ili, u državama u kojima se ne predviđa mogućnost izjave pod prisegom, svečanom izjavom, a koju u zemlji porijekla ili u zemlji iz koje dolazi dotična osoba daje pred nadležnim sudskim ili upravnim tijelom ili u slučajevima kada je to primjereno pred bilježnikom; to tijelo ili bilježnik izdaje potvrdu kojom se potvrđuje autentičnost izjave pod prisegom ili svečane izjave. Izjava o tome da u prošlosti nije bio proglašen stečaj isto se tako može dati pred nadležnim strukovnim tijelom u navedenoj zemlji.
   3.   Isprave koje su izdane u skladu sa stavkom 1. ili stavkom 2. ne smiju biti starije od tri mjeseca od datuma izdavanja.
   4.   U vremenskom roku utvrđenom u članku 6., države članice imenuju tijela nadležna za izdavanje ovih isprava i bez odgode o tome obavješćuju druge države članice i Komisiju.
   Članak 4.
   1.   Države članice osiguravaju da korisnici imaju pravo pristupanja strukovnim organizacijama pod istim uvjetima i s istim pravima i obvezama kao i njihovi vlastiti državljani.
   2.   Pravo pristupanja strukovnim organizacijama rezultira u slučaju poslovnog nastana mogućnošću biranja ili imenovanja na visoku dužnost u tim organizacijama. Međutim, takve se pozicije mogu rezervirati za vlastite državljane u slučajevima kada se, a u provedbi neke odredbe utvrđene zakonom ili propisom, dotična organizacija bavi izvršavanjem službenih dužnosti.
   3.   U Velikom Vojvodstvu Luksemburgu članstvo u „Chambre de commerce” ne daje korisnicima pravo da sudjeluju u izboru upravnih organa te komore.
   Članak 5.
   Nijedna država članica ne odobrava svojim državljanima koji odlaze u drugu državu članicu u svrhu obavljanja poslova iz članka 1. bilo kakvu pomoć koja bi mogla poremetiti uvjete poslovnog nastana.
   Članak 6.
   Države članice izmjenjuju svoje nacionalne odredbe kako bi se uskladile s ovom Direktivom u roku od 18 mjeseci od objave Prve direktive o usklađivanju i o tome odmah obavješćuju Komisiju. Tako izmijenjene odredbe primjenjuju se istodobno kad i zakoni i drugi propisi doneseni u skladu s Prvom direktivom.
   Članak 7.
   Ova je Direktiva upućena državama članicama.

      Sastavljeno u Bruxellesu 24. srpnja 1973.

            Za Vijeće

            Predsjednik

         I. NØRGAARD

      (1)  SL 2, 15.1.1962., str. 36/62.

      (2)  SL C 27, 28.3.1968., str. 15.

      (3)  SL 118, 20.6.1967., str. 2323/67.